《送莫云卿归云间》
明代·黎民表

触目烟沙马首重，屠沽何处隐行踪。竹林酒德同诸阮，洛下才名有二龙。

并世犹嗟难遇合，邀欢真自不从容。倦游君且停车骑，待我华阳策短筇。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。